钦定古今图书集成/明伦汇编/氏族典/第379卷 > 《凌迪知万姓统谱》 > 项籍
## 钦定古今图书集成/明伦汇编/氏族典/第379卷 > 《凌迪知万姓统谱》 > 项籍

按《汉书项籍传》，“籍字羽，下相人也。初起，年二十四。其
季父梁尝杀人，与籍避仇吴中。秦始皇帝东游会稽，
梁与籍观，籍曰：‘彼可取而代也’。籍长八尺二寸，力扛
鼎，与梁击斩会稽守。梁为会稽将，籍为裨将。梁死，楚
怀王以宋义为上将军，羽为鲁公，为次将，范增为末
将，诸别将皆属，号卿子。冠军北救赵，至安阳，留不进”，
羽晨朝，上将军宋义即其帐中斩义头出，令军中诸
将詟服，相与立羽为假上将军。王因使使立羽为上
将军，救钜鹿、湛船，破釜甑，九战大破之。闻沛公已得
咸阳，大怒，击关入，至鸿门，沛公谢羽，得免。羽乃屠咸
阳阳，尊怀王为义帝，徙之长沙，分天下以王诸侯。自
立为西楚霸王，都彭城。汉王还定三秦，东伐楚，诸侯
大会垓下，溃围出，至东城，乃有二十八骑，追者数千，
欲渡乌江。亭长檥船待，羽笑曰：“乃天亡我，何渡为！”乃
自刭。汉王以鲁公号葬羽于谷城。